# data[].attributes.body
เป็นนักวิทยาศาสตร์ผู้เชี่ยวชาญทั้งด้านคณิตศาสตร์ ดาราศาสตร์ และฟิสิกส์ รวมทั้งยังเป็นนักเทววิทยาอีกด้วย ผลงานของนิวตันจัดว่าเป็นระดับ “สุดยอด” ของแต่ละสาขาวิชา เขาเป็นผู้คิดค้นวิชาแคลคูลัสที่เป็นคณิตศาสตร์ชั้นสูง เป็นผู้บัญญัติกฎการเคลื่อนที่ซึ่งเป็นพื้นฐานที่สำคัญยิ่งของวิชาฟิสิกส์ เป็นผู้ค้นพบและสร้างกฎแรงโน้มถ่วงสากลอันเป็นแกนหลักของวิชาดาราศาสตร์ และยังมีผลงานอื่นอีกมากมาย นิวตันทำให้วิทยาศาสตร์ก้าวหน้าอย่างมาก ผลงานของเขามีอิทธิพลต่อการเรียนรู้และพัฒนาการทางวิทยาศาสตร์ตลอดหลายศตวรรษที่ผ่านมาจวบจนปัจจุบัน เขาได้รับการยกย่องว่าเป็นหนึ่งในผู้ทรงอิทธิพลที่สุดในประวัติศาสตร์ของมนุษยชาติ

📍 เนื้อหาเกี่ยวกับคุณไอแซก นิวตัน
https://www.takieng.com/stories/6241
📍วิดีโอเกี่ยวกับคุณไอแซก นิวตัน (Isaac Newton)
https://youtu.be/3yzHRCXF1Xk

# data[].attributes.headline
ชาลส์ โรเบิร์ต ดาร์วิน (Charles Robert Darwin)

# data[].attributes.subject
ชาลส์ โรเบิร์ต ดาร์วิน (Charles Robert Darwin)

# data[].attributes.body
เป็นนักธรรมชาติวิทยา นักธรณีวิทยา และนักชีววิทยา ผู้ทำการปฏิวัติความเชื่อเดิมๆเกี่ยวกับที่มาของสิ่งมีชีวิต และเสนอทฤษฎีซึ่งเป็นทั้งรากฐานของทฤษฎีวิวัฒนาการสมัยใหม่ และหลักการพื้นฐานของกลไกการคัดเลือกโดยธรรมชาติ (natural selection) หนังสือ The Origin of Species (กำเนิดของสรรพชีวิต) ของเขาได้เปลี่ยนความคิดของผู้คนทั่วโลกต่อการเกิดของสปีชีส์ใหม่ และจุดชนวนให้เกิดการโต้เถียงขึ้นในสังคมอย่างกว้างขวางจนถึงปัจจุบัน ดาร์วินมีผลงานวิจัยมากมายในด้านวิวัฒนาการทั้งของมนุษย์ สัตว์ และพืช เขาได้รับการยกย่องให้เป็นหนึ่งในนักวิทยาศาสตร์ผู้มีอิทธิพลมากที่สุดในประวัติศาสตร์

📍 เนื้อหาเกี่ยวกับคุณชาลส์ ดาร์วิน

https://www.takieng.com/stories/9798

📍 วิดีโอเกี่ยวกับคุณชาลส์ ดาร์วิน

http://www.dlit.ac.th/pages/resources/viewresources.php?rid=001671&title=ชาร์ล%20ดาร์วิน%20คือใคร

# data[].attributes.body
กาลิเลโอ กาลิเลอี (Galileo Galilei) นักคณิตศาสตร์ นักดาราศาสตร์ และนักวิทยาศาสตร์ผู้มีบทบาทสำคัญอย่างยิ่งในการปฏิวัติวิทยาศาสตร์สมัยใหม่ เป็นคนแรกที่นำคณิตศาสตร์และการทดลองมาใช้เป็นเครื่องมือในการพิสูจน์กฎเกณฑ์ทางธรรมชาติอย่างเป็นระบบอันเป็นรากฐานของกระบวนการทางวิทยาศาสตร์ในปัจจุบัน กาลิเลโอมีผลงานโดดเด่นทั้งด้านฟิสิกส์และดาราศาสตร์ รวมทั้งเป็นนักประดิษฐ์และคิดค้นเทคโนโลยีใหม่ เขาคือผู้ทำลายกำแพงความเชื่อเรื่องเอกภพที่ผู้คนยึดถือกันมานานกว่า 2,000 ปีด้วยกล้องโทรทรรศน์ที่เขาประดิษฐ์ขึ้นเอง กาลิเลโอเป็นหนึ่งในนักวิทยาศาสตร์ผู้ยิ่งใหญ่ของโลกผู้ได้รับการยกย่องให้เป็น “บิดาแห่งวิทยาศาสตร์สมัยใหม่”

📍เนื้อหาเกี่ยวกับคุณกาลิเลโอ กาลิเลอี
https://www.takieng.com/stories/7823
📍วิดีโอเกี่ยวกับคุณกาลิเลโอ กาลิเลอี
https://youtu.be/2N6894qRz2w

# data[].attributes.headline
นักวิทยาศาสตร์

# data[].attributes.subject
นักวิทยาศาสตร์